ⵛⵛⴰⵔⵉⵄⴰ

ⵛⵛⴰⵔⵉⵄⴰ ⵏⵖ ⴰⵣⵔⴼ ⴰⵎⵓⵙⵍⵎ ⵜⴳⴰ ⵜⵓⴳⵜⵜ ⵏ ⵉⵙⵍⴳⵏⵏ ⵉⵙⴳⴷⴰⵏⵏ ⵉⵍⴰⵏ ⵜⴰⵣⴷⴰⵢⵜ ⴷ ⵜⵎⵢⵓⵔⵉⵏ ⵏ ⵍⵉⵙⵍⴰⵎ. ⵉⵖⴱⵓⵍⴰ ⵏ ⵉⵙⵍⴳⵏⵏ ⴰⴷ ⵉⴳⴰ ⵜ ⵍⵇⵇⵓⵔⴰⵏ ⴷ ⵙⵙⵓⵏⵏⵜ. ⴳ ⵜⵓⵜⵍⴰⵢⵜ ⵜⴰⵄⵕⴰⴱⵜ ⵛⵛⴰⵔⵉⵄⴰ ⵉⴳⴰ ⵜⵜ ⵓⵣⵔⴼ ⵏ ⵡⴰⴽⵓⵛ ⵏⵏⴰ ⵓⵔ ⴳⵉⵙ ⵉⵍⴰ ⵓⵙⵏⵎ ⵏⵖ ⵓⵙⵏⵓⵎ.ⴷ ⵉⴳⴰ ⵓⵎⴳⴰⵍ ⵏ ⵟⵟⴰⵟⵍⴰⴱⵜ ⵏⵏⴰ ⵉⵙⴽⴰⵔⵏ ⵉⵙⴼⵙⵔⵏ ⵏ ⵓⴼⴳⴰⵏ, ⵙⴳ ⵜⴰⵙⵓⵜ ⵜⵉⵙ 19 ⵜⴳⴰ ⵛⵛⴰⵔⵉⵄⴰ ⴰⵙⵏⵜⵍ ⵏ ⵓⵎⴹⴰⴽⴰⵕ ⵏⴳⵔ ⵡⵉⵍⵍⵉ ⴱⴷⴷⵏ ⵅⴼ ⴰⵥⵓⵕ ⴷ ⵡⵉⵍⵍⵉ ⵔⴰⵏⵉⵏ ⴰⵎⴰⵢⵏⵓ.

ⵜⵙⵇⵔⵔ ⵜⵉⵥⵉⵕⵜ ⵜⴰⵎⵢⵓⵔⴰⵏⵜ ⵏ ⵛⵛⴰⵔⵉⵄⴰ ⵙ ⴽⵓⵣ ⵏ ⵉⵖⴱⵓⵍⴰ : ⵍⵇⵓⵕⴰⵏ ⴷ ⴰⵙⵓⵏⴰ ⴷ ⴰⵙⵇⵇⵓⵍ ⴷ ⵓⵎⵙⴰⵙⴰ.
ⵙⴱⵓⵖⵍⴰⵏ ⵉⵎⵏⵉⴷⵏ ⵏ ⵟⵟⴰⵟⵍⴰⴱⵜ ⵜⵉⴱⵔⵉⴷⵉⵏ ⵢⴰⴹⵏⵉⵏ ⴳⴰⵏ ⴰⵙ ⴳ ⵡⴰⵙⵙⴰⵖ ⵜⴰⵎⴰⴳⵍⴰⵢⵜ ⴰⵎ : ⵍⵎⴰⵍⵉⴽⵉⵢⴰ, ⵍⵃⴰⵏⴰⴱⵉⵍⴰ, ⵍⵃⴰⵏⴰⴼⵉⵢⴰ ⴷ ⴰⵛⴰⴼⵉⵄⵉⵢⴰ. ⵜⴱⴹⴰ ⵛⵛⴰⵔⵉⵄⴰ ⵅⴼ ⵙⵉⵏ ⵉⵎⵥⵍⴰⵢⵏ  ⴰⵎⵣⵡⴰⵔⵓ ⵉⴳⴰ ⵜ ⵡⵉⵏ ⵉⴽⵓⴹⵉⵢⵏ, ⵡⵉⵙ ⵙⵉⵏ ⵉⵣⴷⵉ ⴷ ⵜⵓⵇⵇⵏⴰ ⴰⴳⵏⵙⵓ ⵏ ⵓⴳⴷⵓⴷ. ⵙ ⵙⵉⵏⵉ ⵜⵙⵏⵜ ⵙⵎⵓⵏ ⵜⵓⴳⵜ ⵏ ⵉⵙⵏⵜⴰⵍⵏ ⴳ ⵜⵓⴷⵔⵜ ⵜⴰⴽⵓⵢⴰⵙⵙⵜ, ⴷ ⵉⴱⴷⴷ ⴱⴰⵀⵔⴰ ⴼ ⵓⴱⴹⵉ ⵏ ⵜⵖⴰⵔⴰ, ⵏⵏⴰ ⵉⵜⵉⵍⵉⵏ ⵅⴼ ⵙⵎⵎⵓⵙ ⴰⵏⴰⵡⵏ: ⴰⵣⵓⵛⵛⵍ,ⴰⵎⵓⵙⵜⴰⵃⴰⴱ, ⴰⵎⵓⴱⴰⵃ , ⵜⴰⴽⵕⴰⵥⵜ ⴷ ⵓⴳⴷⴰⵍ .

ⴰⵛⴰⵔⵉⵄⴰ ⴳ ⵍⵇⵓⵔⴰⵏ
ⵜⵍⵍⴰ ⵜⴳⵓⵔⵉ ⵏ ⴰⵛⴰⵔⵉⵄⴰ ⴳ ⵍⵇⵓⵔⴰⵏ ⴳ ⴽⵓⵣⵜ ⵏ ⵉⴷⵖⴰⵔⵏ :

 ⵜⴰⵙⵓⵔⵜ ⵜⵉⵏ ⵉⴱⵔⴽⴰⵏ ⴰⵢⵢⴰ 18.
 ⵜⴰⵙⵓⵔⵜ ⵜⴰⴷⴰⴱⵓⵜ ⴰⵢⵢⴰ 48  .
 ⵜⴰⵙⵓⵔⵜ ⴰⵎⵛⴰⵡⵔ ⴰⵢⵢⴰ 13 .
 ⵜⴰⵙⵓⵔⵜ ⴰⵎⵛⴰⵡⵔ ⴰⵢⵢⴰ 21 .

ⵜⵉⵎⵥⵍⴰⵢ ⵏ ⵓⵛⴰⵔⵉⵄⴰ
ⵙⴳ ⵜⵉⵎⵥⵍⴰⵢ ⵏ ⵓⵛⴰⵔⵉⵄⴰ ⵏⵏⴰ ⴼⴽⴽⴰⵏ ⵉⵎⴰⵙⵙⴰⵏⵏ ⵏ ⴰⵛⴰⵔⵉⵄⴰ ⵜⵍⵍⴰ:

 ⵜⴰⵎⴰⵜⴰⵢⵜ: ⵜⵣⴷⵉ ⴷ ⵎⴰⵕⵕⴰ ⵜⵓⴷⵔⵜ ⵜⴰⵏⴼⴳⴰⵏⵜ ⴷ ⵡⴰⵏⴰⴹ.
 ⵜⵙⵓⵍ ⴱⴷⴷⴰ : ⴰⵔ ⵜⵉⵏⵏⵉⵏ ⵎⴰⵙⴷ ⴰⵛⴰⵔⵉⵄⴰ ⵜⴼⵓⵍⴽⵉ ⵉ ⵓⵣⵎⵣ ⴰⴽⴽⵯ ⴷ ⵉⴷⵖⴰⵔⵏ ⴰⴽⴽⵯ.
 ⵡⴰⵔ ⵜⵉⵣⴳⴰⵍ: ⵓⵔ ⵜⵍⵍⵉ ⴳⵉⵙ ⵜⵣⴳⵍⵜ.
 ⵜⴰⵣⵓⵛⵛⵍⵜ: ⵉⵇⵇⴰⵏ ⴰⵎⵓⵙⵍⵎ ⴰⴷ ⵉⵡⵇⵇⵔ ⵉⵍⵓⴳⵓⵏⵏ ⵏⵏⵙ

ⵉⵖⴱⵓⵍⴰ ⵏ ⵓⵛⴰⵔⵉⵄⴰ
ⵉⵖⴱⵓⵍⴰ ⵏ ⵓⵛⴰⵔⵉⵄⴰ ⴳⴰⵏ ⵜ ⵍⵇⵓⵔⴰⵏ ⴷ ⴰⵙⵓⵏⴰ ⴷ ⵉⵎⵏⵉⴷⵏ ⵏ ⵟⵟⴰⵟⵍⴰⴱⵜ ⴷ ⵜⴱⵔⵉⴷⵉⵏ ⵏⵏⵙⵏ.

ⵉⵙⴰⵖⵓⵍⵏ